सामग्री: ...मी असा फोन केल्यानंतर आमच्या लोकसत्ताच्या ऑफिसमधील साहेब, सहकारी अवाकच झाले. पण त्याला कारणही तसंच होतं. आज मला फुटबॉलच्या देवाचं केवळ दर्शनच झालं नव्हतं तर त्याच्यासमवेत संवाद साधण्याची संधी मिळाली होती! 

एक राष्ट्रीय स्तरावरील फुटबॉलपटू, फुटबॉल लेखक, अभ्यासक, पत्रकार या नात्याने मला आणखीन काय हवं होतं? कोलकात्यामधील सोनार बांगला हॉटेलमध्ये मॅराडोनाचं वास्तव्य होतं आणि त्याच ठिकाणी ही पत्रकार परिषद आयोजित करण्यात आली होती. 

दिएगो मॅराडोना

त्यावेळेस तो मेसीचा समावेश असलेल्या अर्जेंटिना संघाचा प्रशिक्षक होता आणि अवघ्या दोन वर्षांनंतर दक्षिण आफ्रिकेत वर्ल्डकप होणार होता.

तसंच अमेरिकेची अध्यक्षपदाची निवडणूक, लॅटिन अमेरिकेतील राजकारण अशा अनेकविध विषयांवर नेहमीप्रमाणेच त्याने अत्यंत वादग्रस्त भूमिका घेतली होती. 

त्यामुळे त्याच्या कोलकाता भेटीकडे केवळ फुटबॉलमधील वर्ल्ड हेडलाईन म्हणून न पाहता विविधांगी मालमसाला होता. केवळ भारतातीलच नव्हे तर संपूर्ण आशिया खंडातील जवळपास दोनशे पत्रकार मॅराडोनाचा हा दौरा कव्हर करण्यासाठी कोलकात्यामध्ये डेरेदाखल झाले होते. 

आणि त्यामध्ये मराठी माध्यमांचा मी एकमेव होतो हे सांगताना ऊर अभिमानाने भरून येतो.

प्रचंड संख्येने पत्रकार असल्याने बंदिस्त हॉलऐवजी हॉटेल मागील मोठ्या हिरवळीच्या मैदानावरच ही पत्रकार परिषद घ्यावी लागली होती. 

पत्रकार परिषदेसाठी दुपारी एक वाजताची वेळ दिली होती. त्या पूर्वी तब्बल दोन तास आधीपासून आम्ही पहिल्या रांगेतील आसन पकडून बसलो होतो.

सर्वसाधारणपणे पत्रकार परिषद सुरू झाल्यानंतर, आता प्रश्न विचारा असे जाहीर केल्यावर पाच दहा सेकंदाचा पॉज असतो. पहिला प्रश्न कोणी विचारायचा याबाबत उपस्थित पत्रकारांमध्ये थोडी चलबिचल होते. 

मी आधीच तो क्षण पकडण्याचं ठरवलं. बदामी कलरचा शर्ट, निळी जीन्स आणि गॉगल अशा पेहरावातील मॅराडोना त्याच्या ट्रान्सलेटर समवेत मंचावर दाखल झाला. 

चमत्कारावर माझा विश्वास नाही

कम ऑन...आस्क क्वेस्चन्स, असा पुकारा झाला आणि ठरवल्याप्रमाणे मी पहिल्या रांगेतून उभे राहून दिएगो दिएगो अशी हाळी दिली.... 'ओके' असं म्हणत मला प्रश्न विचारण्यास अनुमती देण्यात आली. 

1980 च्या दशकामध्ये भारतात नेहरू कप ही आंतरराष्ट्रीय फुटबॉल स्पर्धा होत असे. त्यामध्ये रशिया, हंगेरी, रोमानिया, अर्जेंटिना, उरुग्वे असे आघाडीचे संघ त्यांच्या आंतरराष्ट्रीय खेळाडूंचा भरणा...\nमागील सामग्री खालीलप्रमाणे सारांशित केली जाऊ शकते:
आता मला आयुष्यात काहीही नको. मी आता इथून थेट हिमालय गाठणार आहे...